Public procurement notice: Contract Notice
Published: 2021-08-17
Buyer: ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑ ΗΠΕΙΡΟΥ ΓΕΝΙΚΗ Δ/ΝΣΗ ΑΝΑΠΤ. ΠΡΟΓΡ/ΣΜΟΥ ΠΕΡ/ΝΤΟΣ & ΥΠΟΔΟΜΩΝ Δ/ΝΣΗ ΤΕΧΝΙΚΩΝ ΕΡΓΩΝ
Country: GR
Contract type: Works
Procedure: Open procedure
CPV classification: 45232421
Estimated value: 2750000 EUR
Submission deadline: 2021-10-18
Award criteria: Lowest price

Technical requirements: Αντικείμενο του δημοπρατούμενου έργου αποτελεί η Εγκατάσταση Επεξεργασίας Λυμάτων (ΕΕΛ) Δήμου Κόνιτσας της Π.Ε. Ιωαννίνων.
Το έργο χωροθετείται στην Δημοτική Ενότητα Κόνιτσας του Δήμου Κόνιτσας, σύμφωνα με την υπογραφείσα προγραμματικής σύμβασης μεταξύ Περιφέρειας Ηπείρου και του Δήμου Κόνιτσας
Η κατασκευή των Ε.Ε.Λ. θα πραγματοποιηθεί σε μία (1) φάση. Τα δεδομένα της φάσης σχεδιασμού για την θερινή και χειμερινή περίοδο παρουσιάζονται στην ΤΣΥ.
Την εκπόνηση της Μελέτης Εφαρμογής και κάθε είδους συμπληρωματικής μελέτης και έρευνας για τη κατασκευή των προαναφερόμενων έργων
Ο Ανάδοχος θα έχει την πλήρη και αποκλειστική ευθύνη για την επίτευξη των απαιτούμενων αποδόσεων επεξεργασίας όσον αφορά τις τελικές εκροές, οι οποίες πρέπει να είναι σύμφωνες με τα όσα καθορίζονται στην ΤΣΥ καθώς και με τις εγγυήσεις που έχει υποβάλλει μαζί με την Τεχνική Προσφορά του.
Στεγασμένος χώρος προεπεξεργασίας (συμπαγές συγκρότημα προεπεξεργασίας), ο οποίος περιλαμβάνει: προκατασκευασμένο συμπαγές συγκρότημα προεπεξεργασίας (Σ.Σ.Π.Λ.) και σύστημα απόσμησης.
Δεξαμενή εξισορρόπησης λυμάτων (Δ.Ε.):θα κατασκευαστεί στεγασμένη με πλάκα οροφής, δεξαμενή εξισορρόπησης των λυμάτων. Σκοπός της  Δ.Ε.  είναι η με ομαλό τρόπο τροφοδοσία της κατάντη βιολογικής βαθμίδας. Εντός της δεξαμενής και σε κατάλληλα επιλεγμένες θέσεις, θα εγκατασταθούν συστοιχίες με διαχύτες αερισμού ώστε να επιτυγχάνουμε την ομοιόμορφη διασπορά στερεών στα λύματα ώστε να αποφεύγονται πιθανές αναερόβιες καταστάσεις. Ο αναγκαίος αέρας προς τους διαχύτες δίδεται με  φυσητήρες που θα εγκατασταθούν εντός του οικίσκου φυσητήρων.
Στη συνέχεια τα απόβλητα με τη βοήθεια ζεύγους υπoβρυχίωv αντλιών (η μία εφεδρική) αντλούνται στην κατάντη μονάδα, που είναι ο βιολογικός αντιδραστήρας.
Τεχνολογία βιολογικής επεξεργασίας: για την βιολογική επεξεργασία θα εφαρμοστεί η μέθοδος της ενεργού ιλύος με βυθιζόμενες μεμβράνες (MBR) για τον διαχωρισμό υγρών – στερεών.  Ειδικότερα η βιολογική επεξεργασία θα περιλαμβάνει δύο (2) παράλληλες γραμμές βιολογικής επεξεργασίας , οι οποίες θα συντίθενται από τα ακόλουθα διακριτά τμήματα:
Φρεάτιο μερισμού, ανοξική δεξαμενή, δεξαμενή αερισμού, δεξαμενή βύθισης μεμβρανών , δεξαμενή αποξυγόνωσης, Α/Σ ανακυκλοφορίας και δεξαμενή καθαρών.
Η γραμμή διαχείρισης λάσπης περιλαμβάνει το συγκρότημα μηχανικής πάχυνσης και αφυδάτωσης  (κοχλιόπρεσσα) με τον συνοδευτικό εξοπλισμό (αντλίες τροφοδοσίας λάσπης, συγκρότημα παρασκευής πολυηλεκτρολύτη, μεταφορικός κοχλίας κλπ.)
Δίκτυο ύδρευσης: Θα προβλεφθεί σύνδεση όλων επιμέρους μονάδων με το δίκτυο νερού και πρόβλεψη επαρκούς αριθμού υδροληψιών για να παρέχεται η δυνατότητα συστηματικής έκπλυσης όλων των χώρων όπου διακινούνται λύματα και λάσπες
Έλεγχος οσμών: Όπου προβλέπεται από τους εγκεκριμένους περιβαλλοντικούς όρους θα πρέπει να εγκατασταθούν συστήματα εξαερισμού για την συλλογή του δύσοσμου αέρα και διοχέτευσή του στην μονάδα απόσμησης πριν την διάθεσή του στην ατμόσφαιρα. Οι χώροι που πρόκειται να αποσμηθούν είναι : Το αντλιοστάσιο εισόδου , ο χώρος προεπεξεργασίας και ο χώρος διαχείρισης λάσπης.
Κτιριακές εγκαταστάσεις: Οι κτιριακές εγκαταστάσεις αποτελούνται από τους εξής επιμέρους χώρους. Αυτοί είναι: Ο οικίσκος προεπεξεργασίας, ο οικισκος φυσητήρων, ο οικίσκος επεξεργασίας λάσπης , ο οικίσκος απολύμανσης και χημικών , ο οικίσκος ενέργειας και το κτίριο εξυπηρέτησης των ΕΕΛ Κόνιτσας.
Επίσης στο αντικείμενο της εργολαβίας περιλαμβάνεται και η κατασκευή του αγωγού διάθεσης των εκροών στον αποδέκτη μετά του έργου εκβολής του αγωγού διάθεσης εκροών .

Eligibility requirements: Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών     που δραστηριοποιούνται στην κατηγορία/ες έργου, ΥΔΡΑΥΛΙΚΑ  προϋπολογισμού 676.026,72 € (με ΓΕ ΟΕ & απρόβλεπτα), ΗΛΕΚΤΡΟΜΗΧΑΝΟΛΟΓΙΚΑ προϋπολογισμού 1.503.310,56 € (με ΓΕ ΟΕ & απρόβλεπτα) και ΕΡΓΑ ΚΑΘΑΡΙΣΜΟΥ & ΕΠΕΞΕΡΓΑΣΙΑΣ ΝΕΡΟΥ, ΥΓΡΩΝ, ΣΤΕΡΕΩΝ ΚΑΙ ΑΕΡΙΩΝ ΑΠΟΒΛΗΤΩΝ  προϋπολογισμού 544.834,32 € ( με ΓΕ ΟΕ & απρόβλεπτα)    και που είναι εγκατεστημένα σε : α) σε κράτος-μέλος της Ένωσης,β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 , 5, 6 και 7  και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.Οικονομικός φορέας συμμετέχει είτε μεμονωμένα είτε ως μέλος ένωσης , Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των παρ. 1 (γ) και (ε)  του άρθρου 76  του ν. 4412/2016.Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος η νομική της μορφή πρέπει να είναι τέτοια που να εξασφαλίζεται η ύπαρξη ενός και μοναδικού φορολογικού μητρώου για την ένωση (πχ κοινοπραξία).Κάθε προσφέρων αποκλείεται από τη συμμετοχή σε διαδικασία σύναψης σύμβασης, εφόσον συντρέχει στο πρόσωπό του (αν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (αν πρόκειται περί ένωσης οικονομικών φορέων) ένας από τους λόγους των παρακάτω περιπτώσεωνσυμμετοχή σε εγκληματική οργάνωση,ενεργητική δωροδοκία, απάτη, τρομοκρατικά εγκλήματα ή εγκλήματα συνδεόμενα ,νομιμοποίηση εσόδων από παράνομες δραστηριότητες ,παιδική εργασία και άλλες μορφές εμπορίας ανθρώπων. Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις, και για το χρονικό διάστημα που αυτή ορίζει αποκλείεται από την παρούσα διαδικασία σύναψης της σύμβασης

Award value: 2750000